પશ્ચિમ રેલવેની વાંકાનેર નવલખી લાઇન પર વાંકાનેરથી આઠ કિમી દૂર અને મોરબીથી ૧૨ કિમી દૂર ઢૂવા રેલવે સ્ટેશન છે. ઢૂવાથી પૂર્વ દિશામાં આશરે ચાર કિમી દૂર માટેલ ગામ છે. વાંકાનેરથી દરરોજ સવારે એક બસ માટેલ જાય છે. મોરબીથી પણ દરરોજ સવારે એક બસ માટેલ જાય છે. તે ઉપરાંત વાંકાનેર તથા મોરબીથી રિક્ષાઓ તેમજ અન્ય વાહન માટેલ જવા ખૂબ સરળતાથી મળે છે. યાત્રાળુઓને રહેવા માટે મંદિરમાં જ બે માળની સ્વચ્છ સુઘડ ધર્મશાળા છે. માટેલ નાનકડું ગામ છે. તેની નજીક જ એક ઊંચી ટેકરી ઉપર ખોડિયાર માતાનું મંદિર છે. ટેકરીની નીચે એક ધરો છે. તેને માટેલ ગામના નામ ઉપરથી માટેલિયો ધરો કહેવાય છે. આ ખૂબ જ પવિત્ર ધરો છે. કહેવાય છે કે આ ધરામાં ખોડિયાર માતાનું સોનાનું મંદિર છે. આ ધરામાં એક મગરી રહે છે. ધરામાંથી